แองจิโอเทนซิน (Angiotensin) คืออะไร
แองจิโอเทนซิน (Angiotensin) เป็นฮอร์โมนที่เกี่ยวข้องกับการควบคุมความดันโลหิตของร่างกายจากการทำให้หลอดเลือดเกิดการหดตัว แองจิโอเทนซิน แบ่งเป็นชนิดย่อยได้หลายชนิด เช่น Angiotensin I, Angiotensin II, Angiotensin III, และ Angiotensin IV ซึ่งแต่ละชนิดทำให้เกิดการหดตัวของหลอดเลือดได้มากน้อยต่างกัน และด้วยกลไกที่แตกต่างกันเล็กน้อย

แองจิโอเทนซิน เกิดจากฮอร์โมนต้นกำเนิดที่สร้างจากตับ เรียกว่า Angiotensinogen ซึ่งฮอร์โมนนี้จะมีกระบวนการเปลี่ยนแปลงโดยฮอร์โมนจากไตที่เรียกว่า Renin ให้เป็น Angiotensin I จากนั้นจะมีกระบวนการจากไต และจากปอดเปลี่ยน AngiotensinI ให้เป็น AngiotensinII และร่างกายจะมีกระบวนการเปลี่ยน AngiotensinII ให้ไปเป็น Angiotensin III แต่ยังไม่มีข้อมูลมากนักในการสร้าง Angiotensin IV


บทบาทของแองจิโอเทซินในการควบคุมความดันโลหิตของร่างกาย เกิดจากการทำให้หลอดเลือดหดตัวซึ่งเกิดขึ้นกับหลอดเลือดในทุกอวัยวะ ร่วมกับการควบคุมระดับเกลือแร่โซเดียมในเลือด ซึ่งกระบวนการควบคุมความดันโลหิตด้วยระบบนี้ จะเป็นการทำงานร่วมกันระหว่าง ตับ ไต และต่อมหมวกไต (จากการสร้างฮอร์โมนที่ชื่อ Aldosterone) ซึ่งเป็นกระบวนการควบคุมความดันโลหิตที่เกิดจากฮอร์โมน 3 ตัว คือ แองจิโอเทนซิน, เรนิน, และ Aldosterone และมีชื่อเรียกกระบวนการนี้ว่า “Renin angiotensin system(RAS) หรือ Renin angiotensin aldosterone system (RAAS)”
22.Physiology,17.เภสัชวิทยา Pharmacology